joelniklaus/EU_Wikipedias huggingface dataset:
Dahuk

Dahuk (, joskus muodossa Dohuk tai Dhok; ) on Irakin Kurdistanissa sijaitsevan Dahukin maakunnan pääkaupunki. Dahuk sijaitsee lähellä Tigrisjoen alkua, linnuntietä noin 415 kilometriä Irakin pääkaupunki Bagdadista pohjoisluoteeseen ja 60 kilometriä Mosulista pohjoiseen. Turkin rajalle on linnuntietä noin 50 kilometriä.

Kaupungin ympäristössä on hedelmätarhoja ja laidunmaita, mutta seutu ei sovellu viljanviljelyyn. Dahukissa on hedelmäsäilykkeiden ja tekstiilien valmistusta. Kaupunki oli suosittu matkaislukohde ennen Irakin sotaa (2003-). Turismi on vilkastumassa uudelleen; kaupunki on säilynyt rauhallisena vuodesta 2003 lähtien.
 
Vuoden 2001 väestöarvio 40 100. YK:n Irakin analysointiyksikön vuoden 2013 väestöarvion mukaan koko Dahukin piirikunnassa oli yhteensä noin 310 000 asukasta (27 % koko maakunnan 1,134 miljoonan ihmisen väestöstä). Yksityishenkilön ylläpitämä citypopulation.de -sivusto arvioi aiemmin Irakin tilastokeskuksen projektion pohjalta kaupungin väkiluvuksi 200 000 asukasta (2011).

Dahukin maakuntaan ja kaupunkiin on muuttanut esimerkiksi vuonna 2014 runsaasti Isisin väkivaltaisuuksia ja taisteluja paenneita evakkoja eteläisemmistä naapurimaakunnista. Dahukin yliopiston sivusto ja Dahukin terveyshuollon sivusto (aiheesta muualla) kuvaavatkin sekä Dahukin maakunnan pinta-alan ja Dahukin kaupungin väkiluvun huomattavasti suuremmaksi kuin YK:n vuoden 2013 yhteenveto (joka ei ollut myöskään huomioinut naapurimaakunnan kanssa kiistanalaisia, Kurdistanian tosiasiallisesti hallitsemia osia).

Lähteet

Aiheesta muualla

Duhok City. Duhok, The Most Peaceful Place All Over Iraq (9.4.2013)   (uod.edu.krd)
University of Dahuk   (uod.edu.krd)
Directorate of Health in Duhok   (duhokhealth.org)
Duhok tv (kurdiksi) (duhoktv.net)

Irakin kaupungit
Sulaimania

Sulaimania (; ) on Irakin Kurdistanissa sijaitsevan Sulaimaniyyan maakunnan pääkaupunki. Se on perustettu vuonna 1781 (tai 1784) ja on toiseksi suurin kaupunki Irakin Kurdistanissa. Kaupunki sijaitsee Tanjarojoen varrella, Azmar Daghin vuoriston alarinteillä. Sulaimania on linnuntietä 267 kilometriä Irakin pääkaupunki Bagdadista pohjoiskoilliseen. Iranin rajalle on linnuntietä noin 40 kilometriä, maanteitse enemmän.

Historia
Sulaimania perustettiin 1780-luvulla, jolloin kaupungista tuli Babanin emiirikunnan pääkaupunki. Nimensä kaupunki sai Buyuk Suleyman Pashan mukaan, joka toimi Bagdadin kuvernöörinä vuosina 1780–1802. Viimeinen Babanin mir syöstiin vallasta vuonna 1850 ja valtaan alueella nousivat Barzinjien suku. Kaupunki oli Mahmud Barzinjin tukikohta, kun hän johti useita epäonnistuneita kapinoita Yhdistynyttä kuningaskuntaa vastaan 1920-luvulla. Sittemmin kaupunki on ollut Jalal Talabanin johtaman Kurdistanin isänmaallisen liiton tukialuetta. Irakin Kurdistanin autonomian aikana Sulaimania on rikastunut muun Kurdistanin tapaan. Kaupungissa on yksi Irakin Kurdistanin suurimmista yliopistoista, sekä nykyaikainen kansainvälinen lentokenttä.

Väestö
YK:n Irakin analysointiyksikön vuoden 2013 väestöarvion mukaan koko Sulaimanian piirikunnassa oli yhteensä noin 710 000 asukasta (40 % koko maakunnan 1,783 miljoonan ihmisen väestöstä). Toisen arvion mukaan kaupungin väkiluku oli 725 000 asukasta (2011).

Sulaimanian maakuntaan on muuttanut vuonna 2014–2015 monia Isisin väkivaltaisuuksia ja taisteluja paenneita evakkoja eteläisemmistä naapurimaakunnista. Lisäksi maakuntaan on tullut pakolaisia Syyriasta. Syyskuun 2015 lopussa sisäisiä evakkoja oli maakunnassa 164 796 henkeä.

Lähteet

Aiheesta muualla

Violent protests rage across Sulaimani province (10.10.2015)  (rudaw.net)
Sulyamaniyah International Airport  (sul-airport.com)
David J. Lynch: Life in 'un-Iraq' allows Kurds peace, stability (20.6.2004)  (usatoday.com)
Sulyamaniyah  (globalsecurity.org)
University of Sulaimani  (edu.iq)
Slemani Museum (The Sulaymaniah Museum)   (slemanimuseum.org)

Irakin kaupungit
Nasiriyya

Nasiriyya (, myös Nasiriya, Nassriya) on Irakin eteläosan Dhi Qarin kuvernoraatin keskuskaupunki. Se sijaitsee Eufratjoen varrella taatelipalmuja kasvavalla seudulla, linnuntietä noin 305 kilometriä Bagdadin keskustasta eteläkaakkoon.

Nasiriyyan piirikunnan väkiluvuksi arvioitiin vuonna 2013 noin 640 000 (37 % koko maakunnan 1,743 miljoonasta asukkaasta). Vuonna 2003 Nasiriyyan kaupungin väkiluvuksi arvioitiin 400 000.

Kaupunki on perustettu 1870. Monet kaupungin rakennukset on tehty auringossa kuivatuista tiilistä ja ympäröity mudasta valmistetuilla aidoilla. Kaupunki on alueellinen kauppapaikka ja siellä on rautatieasema. Perinteisiin tuotannonaloihin kuuluvat veneenrakennus, mattojen valmistus ja hopeatyöt.

Brittijoukot valtasivat kaupungin ottomaaneilta ensimmäisen maailmansodan aikana vuonna 1915. Irakin sodan aikaan kaupungin hallinnasta käytiin ankaria taisteluja. Muinainen, arkeologisesti kiinnostava Urin kaupunki sijaitsee 18 kilometriä Nasiriyaasta lounaaseen. 

Kaupungin läheisyydessä on suuria öljykenttiä ja öljynjalostusta. Kaupungissa on useita siltoja Eufratin yli.

Lähteet

Aiheesta muualla

Aref Mohammed: Bombs in Iraqi Shi'ite provinces kill 24 (15.7.2013)  (reuters.com)
Hassan Hafidh: Iraq Says It Will Auction Giant Nassiriya Oil Field (8.4.2013)  (rigzone.com)
Suadad al-Salhy & Raheem Salman: Explosions kill 58 in Iraq, French consulate hit (9.9.2012)  (reuters.com)
Richard S. Lowry, 2004: The Battle of An Nasiriyah  (militaryhistoryonline.com)
Suicide blast wrecks Italian base (12.11.2003)  (bbc.co.uk)

Irakin kaupungit
Amara (kaupunki)

Amara () on Irakin kakkoisosan Maysanin kuvernoraatin keskus. Kaupunki sijaitsee linnuntietä noin 305 kilometriä Bagdadin keskustasta kaakkoon. Kaupunki sijaitsee Tigrisjoen rannalla ja on Tigrisin tärkein jokisatama, josta on vuodesta 1987 lähtien toiminut rahtiproomuyhteys pääkaupunkiin.  

Amaran piirikunnan väkiluvuksi arvioitiin vuonna 2013 noin 490 000 (53 % koko maakunnan 922 072 asukkaasta). Vuoden 2003 väestöarvio oli 325 000 henkeä.

Osmaanit perustivat kaupungin vuonna 1860 sotilastukikohdaksi. Vuonna 1915 brittijoukot valtasivat sen osana Mesopotamian operaatiotaan. Ennen vuotta 1958 Amara oli autokraattisten, suuria maatiloja hallinneiden sheikkien hallitsemaa seutua. Sheikit ylläpitivät omia suuria yksityisarmeijoitaan. Monarkian luhistumisen jälkeen maan hallinta demokratisoitui.

Kaupunki tunnetaan maataloustuotteiden, karjan, villan ja vuotien kauppapaikkana. Seudun kutomotuotteet ja hopeatavara on kuuluisaa.

Lähteet

Aiheesta muualla

Amarah  (globalsecurity.org)
Mohammed Ati: Iraqis complain of poor government services as heat rises (4.8.2015)   (reuters.com)

Irakin kaupungit
John Landquistin palkinto

John Landquistin palkinto on Samfundet De Nion vuosittain myöntämä ruotsalainen palkinto erityisen ansioituneelle esseistille, aatehistorioitsijalle tai kriitikolle. Palkintosumma on 150 000 kruunua (2011), ja palkinto on perustettu 1991 kirjallisuuskriitikko John Landquistin muistoksi.

Palkitut 
1991 Madeleine Gustafsson
1993 Bengt Anderberg
1994 Horace Engdahl
1995 Anders Cullhed
1996 Knut Ahnlund
1997 Anders Olsson
1998 Anders Ehnmark
1999 Svante Nordin
2000 Michael Nordberg
2001 Tore Frängsmyr
2002 Nathan Shachar
2003 Johan Asplund 
2004 Göran Hägg
2005 Lars Lönnroth
2006 Anders Piltz
2007 Bengt Jangfeldt ja Bengt af Klintberg
2008 Lars Gustafsson ja Gunnar D. Hansson
2009 Ola Larsmo
2010 Lisbeth Larsson ja Ingemar Nilsson
2011 Bengt Landgren ja Henrik Berggren
2012 Fredrik Sjöberg
2013 Martin Kylhammar
2014 Hans Henrik Brummer ja Carl-Johan Malmberg

Lähteet

Aiheesta muualla 
 Samfundetdenio.se

Ruotsalaiset kirjallisuuspalkinnot
Diwaniyya

Diwaniyya () on Irakin Qadisiyyan kuvernoraatin keskuskaupunki. Se sijaitsee linnuntietä noin 155  kilometriä Bagdadin keskustasta eteläkaakkoon. Kaupungin läpi kulkee Basran ja Bagdadin välinen rautatie.

Diwaniyyan piirikunnan väkiluvuksi arvioitiin vuonna 2013 noin 510 000 (47 % koko maakunnan 1,108 miljoonasta asukkaasta). Vuoden 2003 väestöarvio oli 300 000 henkeä.

Kaupunki sijaitsee jokilaaksossa noin 32 kilometriä Eufratin jokiuoman länsipuolella. Maaperä on hedelmistä, kastelukanavat ulottuvat alueelle. Maatalous – kuten palmuviljelmät (taateli), viinitarhat ja hedelmätarhat – on seudun keskeisiä työllistäjiä.

Kaupungille rakennetaan Diwaniyyan kansainvälistä lentoasemaa, jonka suunniteltu valmistumisaika on 2017.

Lähteet

Aiheesta muualla

Tag Archives | Diwaniya  (Iraq-businessnews.com)
University of Qadisiyah  (Qu.edu.iq)

Irakin kaupungit
Posoaapa

Posoaapa on Sodankylän Sompiossa sijaitseva suo. Se oli aikoinaan Suomen suurin aapasuo, joka oli pinta-alaltaan noin 70 km². 1960-luvun lopulla suurin osa Posoaavasta jäi Lokan tekojärven alle ja nykyään siitä on jäljellä enää muutaman neliökilometrin laajuinen alue järven pohjoisrannalla. Posoaapa oli myös Euroopan suurin aapasuo.

Posoaapaa rajasi lännessä Riestojoki ja idässä Kopsusjoki, sen etelälaidassa puolestaan oli suoalueiden ympäröimä saareke, jolla sijaitsi muun muassa Rieston erämaakylä. Ne kaikki peittyivät Posoaavan tavoin tekojärven alle.

Suo esiintyy myös viihteessä ja kulttuurissa. Eero Magga levytti vuonna 2000 kappaleen nimeltä Posoaapa ja Mauri Paasilinnan vuonna 1999 julkaistu kokoelma sisältää samannimisen novellin.

Lähteet 

Suomen suot
Sodankylän luonto
Samawa

Samawa (; tai as-Samawa) on Irakin Muthannan kuvernoraatin keskuskaupunki. Se sijaitsee Eufratjoen varrella, linnuntietä noin 238 kilometriä Bagdadin keskustasta eteläkaakkoon. Maanteitse matkaa on noin 266 kilometriä.

Samawan piirikunnassa asui vuonna 2013 noin 280 000 ihmistä (eli 41 % koko maakunnan 682 520 asukkaasta). Vuoden 2004 asukaslukuarvio Samawan kaupunkiin oli 131 900 henkeä.

Kaupunki on seudun maatalouskaupan keskus. Alueella on viini- ja hedelmätarhoja. Samawassa on suuri sementtitehdas.

Lähteet

Aiheesta muualla

Irakin kaupungit
La Franja

La Franja (kirjaimellisesti 'nauha') on nauhanmuotoinen alue Espanjan Itä-Aragoniassa,Katalonian vastaisella rajalla, jolla puhutaan katalaania. Aluetta kutsutaan katalaaniksi myös nimillä Franja de Ponent, Franja d'Aragó ja Franja Oriental d'Aragó.

Lähteet

Aiheesta muualla 

Aragonia
Katalaanin kieli
Akeem Wright

Akeem Wright (s. 1. lokakuuta 1984 Philadelphia, Pennsylvania) on yhdysvaltalainen koripalloilija, joka pelaa yleensä pienenä laitahyökkääjänä. Wright on pelannut urallaan muun muassa Espanjan, Suomen, Ukrainan, Ruotsin ja Uuden-Seelannin pääsarjoissa. Uudessa-Seelannissa ja Ruotsissa hänen joukkueensa ylsi välieriin.

Pelaajaura 

Wright opiskeli vuodet 2005–2007 Kansasin osavaltionyliopistossa. Valmistumisensa jälkeen hän pelasi kuuden vuoden aikana Lähi-idässä, kaksi ottelua NBA:n kehityssarjaa Bakersfield Jamissa, Argentiinassa, Kanadassa ja Israelissa.

Kesän 2013 Wright pelasi Uuden-Seelannin pääsarjassa ja oli sarjan neljänneksi paras pisteidentekijä. Wrightin joukkue OceanaGold Nuggets sijoittui runkosarjassa toiseksi ja selviytyi pudotuspeleissä välieriin. Kaudeksi 2013–2014 Wright teki kesällä sopimuksen suomalaisen Korisliigaseura Tampereen Pyrinnön kanssa, mutta hän sai Yhdysvalloissa leikkaushoitoa vaatineen polvivamman, ja sopimus purettiin. Toivuttuaan vammastaan Wright pelasi loppukauden suurimmaksi osaksi Espanjan pääsarja ACB:ssä pelanneessa CB Valladolidissa. Kauden lopussa Wright pelasi Ukrainan pääsarjassa ja kesän 2014 jälleen Uuden-Seelannin pääsarjassa. Kauden 2014–2015 Wright pelasi Ruotsin pääsarjassa, missä hän kirjautti Sundsvall Dragonsissa pelaamissaan 41 ottelussa 16,6 pistettä, 9,1 levypalloa, 2,1 syöttöä ja 1,8 riistoa per ottelu. Dragons selviytyi Wrightin kaudella sarjan välieriin asti.

Syyskuussa 2015 Wright teki jälleen sopimuksen suomalaisen Pyrinnön kanssa. Hän pelasi Pyrinnössä 14 ottelua 14,1 pisteen ja 7,4 levypallon keskiarvoilla. Wrightin esiintyminen Pyrinnössä oli mm. asenteen ja heitonvalintojen suhteen puutteellista, ja 26. marraskuuta seura ilmoitti purkaneensa Wrightin sopimuksen. Tammikuussa 2016 Wright siirtyi Kanadan pääsarjaan London Lightningin joukkueeseen.

Pelityyli ja ominaisuudet 

Wright on monipuolisuudestaan tunnettu laituri. Hän on pelannut pelipaikkoja 1–3.

Saavutukset 
 Uuden-Seelannin pääsarjan neljänneksi paras pisteidentekijä 2013
 Ruotsin pääsarjan välierissä 2015
 Uuden-Seelannin pääsarjan välierissä 2013

Tilastot

Runkosarja 

O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä

Lähteet 
 Akeem Wright  Suomen Koripalloliitto
 Akeem Wright Slan Sports Management 
 Akeem Wright  Basketligan Herr 
 Akeem Wright basketball profile eurobasket.com 
 Akeem Wright  Liga ACB 
 Akeem Wright D-League Stats Basketball-Reference.com 
 Akeem Wright Stats College Basketball at Sports-Reference.com

Viitteet 

Yhdysvaltalaiset koripalloilijat
Vuonna 1984 syntyneet
Elävät henkilöt
Hasaka

Hasaka tai al-Hasaka (; tai Hassaka, ) on kaupunki Syyrian koillisosassa. Kaupunki on Hasakan maakunnan keskus. Vuoden 2004 väestönlaskennassa kaupungin väkiluku oli 188 160 asukasta.

Ottomaanien valtakunnan aikaan kaupungin merkitys pieneni. Elämä vilkastui jälleen Ranskan hallitessa Syyriaa vuonna 1932, jolloin Irakista muutti assyrialaisia pakolaisia kaupunkiin.

Kaupunki on nykyään tärkeä maantieliikenteen risteyspaikkakunta lähellä Turkkia ja Irakia. Kaupungista on linnuntietä noin 62 kilometriä Turkin ja 51 kilometriä Irakin rajalle.

Hasaka on myös voimakkaasti kastellun maatalousalueen keskus. Se sijaitsee Eufratjoen kahden sivujoen (Khabur- ja Jaghjaghah) yhtymäkohdassa. Khaburjoen valuma-alue on Syyrian keskeistä vehnän ja riisin viljelyaluetta.

Syyrian sisällissodan aikana Isisin islamistitaistelijat ovat hyökänneet kaupunkiin johtavien tieyhteyksien ja asutusten kimppuun ja vallanneet myös Hasakan kaupungin. Heinäkuussa 2015 uutisoitiin Syyrian kurdien olleen saamassa kaupunkia jälleen hallintaansa.

Lähteet

Aiheesta muualla

ISIS militants disguised as Kurdish fighters infiltrate Syrian town  (cnn.com)
Barbara Boland: ISIS re-enters Kobani, al-Hasakah after bloody clashes (25.6.2015)  (washingtonexaminer.com)
Polly Mosendz: U.S. Leads 15 Airstrikes Against ISIS In Iraq and Syria (19.2.2015)  (newsweek.com)
Blast kills ISIS leader in Syria’s Hasakah (24.4.2014)  (alarabiya.net)

Syyrian kaupungit
Helena Vatanen

Helena Vatanen (o.s. Immonen; 28. joulukuuta 1871 Eno – 16. huhtikuuta 1937 Helsinki) oli suomalainen kansanedustaja 1911–1914.

Helena Immosen äiti oli loinen Anna Maria Immonen. Hän avioitui mäkitupalaisen Heikki Vatasen kanssa 1893 ja asui tämän kanssa Enossa 1893–1922.

Helena Vatanen valittiin Suomen sosialidemokraattisen puolueen edustajaksi Kuopion läänin itäisestä vaalipiiristä eduskuntavaaleissa 1911. Hän toimi eduskunnan rautatievaliokunnassa ja suuressa valiokunnassa.

Lähteet

Kansanedustajat
Suomen Sosialidemokraattisen Puolueen poliitikot
Pohjois-Karjalan vaalipiiri
Vuonna 1871 syntyneet
Vuonna 1937 kuolleet
Sorvajärvi (Ylöjärvi)

Sorvajärvi  on Pirkanmaalla Ylöjärven ja Hämeenkyrön rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen.

Maantieto 
Järvi on 900 metriä pitkä, 250 metriä leveä ja sen pinta-ala on 16 hehtaaria. Järveen laskee kaksi metsäojaa sekä kaksi tulo-ojaa, jotka ovat Pikku Oksijärven, Iso Oksijärven, Sammatinjärven ja Särkijärven laskuojia. Vedet viipyvät järvessä keskimäärin 85 vuorokautta.

Järven lounaisrantaan laskee Sorvajärvenvuoren jyrkät metsärinteet. Muut järven rannoista ovat peltomaata, joiden rinteet ovat myös jyrkkiä. Koilloisrantaa sivuaa läheltä yhdystie 2773, joka kulkee Lavajärven kylän läpi. Tampere-Seinäjoki-rata ohittee järven 600 metrin etäisyydeltä. Ympäristössä on muutama maatila ja rantaan on rakennettu neljä vapaa-ajan asuntoa. Järvi sijaitsee Hämeenkyrön ja Ylöjärven rajalla siten, että pieni osa järven luoteipäätä kuuluu Hämeenkyrölle.

Vedenlaatu 
Sorvajärven vedenlaatua on tutkittu vuosina 1960, 1964-1965, 1969, 1986-1987, 1993 ja 2001. Vesi on ruskean väristä ja sisältää humusta. Järven väri on vuosien mittaan tummentunut. Veden happamuustaso on normaali ja järven puskurikyky happamoittumista vastaan on hyvä. Järven veden ravinnepitoisuudet ovat lievästi reheville ja ajoittain reheville järville tyypilliset. Vuonna 1986 huomattiin järvessä selvä lämpötilakerrostuneisuus, jonka vuoksi alusveden happivaje voimistui. Myöhemmissä tutkimuksissa vuosina 1987 ja 2001 kerrostuneisuutta ei ole havaittu ja happitilanne oli hyvä. Järven vedenlaatu on tyydyttävä, mutta rehevöityminen heikentää veden laatua. Tästä saattaa joskus aiheutua happivajetta järven pohjakerroksissa.

Historiaa 
Vanhassa pitäjänkartassa Ylöjärveltä 1840−1850-luvuilta esittää järven rajajärvenä, jossa pääosa järvestä jää Ylöjärven puolelle ja länsipuolen lahti jäi toiselle puolelle, jossa luki "Tavastkyro" eli Hämeenkyrö. Silloinen rajapyykki sijaitsi samassa kohtaa järven rannalla kuin nykyäänkin.

Lähteet 

Lavajärven alue (Lavajärven valuma-alue)
Ylöjärven järvet
Hämeenkyrön järvet
Julkisen sektorin innovaatio

Julkisen sektorin innovaatio viittaa julkisella sektorilla toimeenpantuun uuteen ideaan, joka luo arvoa yhteiskunnalle. Nämä ideat voivat olla esimerkiksi tehokkaampia prosesseja tai parempia palveluja. Julkinen sektori ei tavoittele innovaatiotoiminnallaan voittoa yksityisen sektorin tapaan, mutta tuottavuuden parantaminen on julkisenkin sektorin innovaatiotoiminnan tavoite.

Monet julkisen sektorin innovaatiot ovat määritelmällisesti myös sosiaalisia innovaatioita, esimerkkinä kattava kirjastojärjestelmä.

Katso myös 
 Innovaatio
 Sosiaalinen innovaatio

Lähteet

Aiheesta muualla 
 
 
 
 LIPSE - Learning innovation in public sector environments  on EU-rahoitteinen julkisen sektorin innovaatioihin keskittyvä tutkimusprojekti. Tutkimusprojektin julkaisut .
 
 OECD:n Public Sector Innovation Observatory kokoaa yhteen eri maiden kokemuksia julkisen sektorin innovaatioista 
 

Suunnittelu ja innovaatio
Marjatta Nuoreva

Helvi Riitta (Iiris) Marjatta Nuoreva-Westerberg (27. helmikuuta 1944 Heinola – 9. toukokuuta 2021 Maarianhamina) oli suomalainen taidegraafikko.

Henkilöhistoria
Nuoreva syntyi sosiaalineuvos Vilho Nuorevan ja Helvi Pälviön perheeseen. Hänen ensimmäinen puolisonsa 1967–1990 oli Jukka Erkki Ervamaa ja toinen vuodesta 1992 on kirjailija Caj Westerberg. Ylioppilaaksi Nuoreva tuli 1962, minkä jälkeen hän opiskeli Taideteollisessa oppilaitoksessa 1963–1968. kuvaamataidonopettajaksi. Nuoreva työskenteli Alppilan yhteislyseon kuvaamataidon opettajana 1969–1973. Hän toimi Keski-Suomen läänintaiteilijana 1982–1986. Valtion taiteilijaeläke hänelle myönnettiin 2007.

Taiteellinen toiminta
Grafiikan pariin ja Pentti Kaskipuron vaikutuspiiriin Nuoreva päätyi jo opintojensa loppuvaiheessa ja ryhtyi taidegraafikon alalle vuonna 1974. Nuoreva käytti teoksissaan melko harvinaista ja työlästä mezzotintaa, jota hän myös kehitti menetelmänä. Nuoreva kuvasi varhaistöissään kukkia ja aluskasvillisuutta, mutta myöhemmin aiheiksi tulivat voimakkain viivoin piirretyt kivet, kalliot ja kivivyöryt. Hänet palkitiin muun muassa 1. palkinnolla puolalais-suomalaisessa grafiikkakilpailussa 1977, valtion taidepalkinnolla 1977 ja Taide sairaalassa -ideakilpailun 1. palkinnolla 2009.

Lähteet

Aiheesta muualla
Taiteilijamatrikkeli
Uppslagsverket.fi  

Suomalaiset taidegraafikot
Vuonna 1944 syntyneet
Vuonna 2021 kuolleet
Kuvaamataidonopettajat
Sveitsin cup

Sveitsin cup (, , , ) on Sveitsin jalkapallon kansallinen cup-kilpailu. Sitä on järjestetty vuodesta 1934 asti. Menestynein joukkue on zürichiläinen Grasshopper, joka on voittanut turnauksen 19 kertaa. Turnauksen voittaja pääsee Eurooppa-liigan karsintakierrokselle.

Voittajat

 1926 Grasshopper
 1927 Grasshopper
 1928 Servette
 1929 Urania
 1930 Young Boys
 1931 Lugano
 1932 Grasshopper
 1933 Basel
 1934 Grasshopper
 1935 Lausanne
 1936 Young Fellows
 1937 Grasshopper
 1938 Grasshopper
 1939 Lausanne
 1940 Grasshopper
 1941 Grasshopper
 1942 Grasshopper
 1943 Grasshopper
 1944 Lausanne
 1945 Young Boys
 1946 Grasshopper
 1947 Basel
 1948 La Chaux-de-Fonds
 1949 Servette

 1950 Lausanne
 1951 La Chaux-de-Fonds
 1952 Grasshopper
 1953 Young Boys
 1954 La Chaux-de-Fonds
 1955 La Chaux-de-Fonds
 1956 Grasshopper
 1957 La Chaux-de-Fonds
 1958 Young Boys
 1959 Grenchen
 1960 Luzern
 1961 La Chaux-de-Fonds
 1962 Lausanne
 1963 Basel
 1964 Lausanne
 1965 Sion
 1966 Zürich
 1967 Basel
 1968 Lugano
 1969 St. Gallen
 1970 Zürich
 1971 Servette
 1972 Zürich
 1973 Zürich

 1974 Sion
 1975 Basel
 1976 Zürich
 1977 Young Boys
 1978 Servette
 1979 Servette
 1980 Sion
 1981 Lausanne
 1982 Sion
 1983 Grasshopper
 1984 Servette
 1985 Aarau
 1986 Sion
 1987 Young Boys
 1988 Grasshopper
 1989 Grasshopper
 1990 Grasshopper
 1991 Sion
 1992 Luzern
 1993 Lugano
 1994 Grasshopper
 1995 Sion
 1996 Sion
 1997 Sion

 1998 Lausanne
 1999 Lausanne
 2000 Zürich
 2001 Servette
 2002 Basel
 2003 Basel
 2004 Wil
 2005 Zürich
 2006 Sion
 2007 Basel
 2008 Basel
 2009 Sion
 2010 Basel
 2011 Sion
 2012 Basel
 2013 Grasshopper
 2014 Zürich
 2015 Sion
 2016 FC Zürich
 2017 FC Basel
 2018 FC Zürich
 2019 FC Basel

Joukkueittain

Lähteet

Sveitsin jalkapallokilpailut
Kansalliset jalkapallocupit
Kaakkolammi

Kaakkolammi tai Kaakkolampi on usean kymmenen lammen nimi Suomessa. Näitä ovat muiden muassa:

Kaakkolammi
 Kaakkolammi, lampi Hämeenlinnan Ahlajärvellä
 Kaakkolammi, lampi Hämeenlinnan Kukkolankulmalla
 Kaakkolammi, lampi Hämeenlinnan Munakkaan kylässä
 Kaakkolammi, lampi Hämeenlinnan Tuuloksessa
 Kaakkolammi, lampi Juupajoella 
 Kaakkolammi, lampi Jämsän Alhojärvellä
 Kaakkolammi, lampi Jämsän Hiukkaalla
 Kaakkolammi, lampi Jämsän Jämsänkoskella
 Kaakkolammi, lampi Jämsän Yijälässä
 Kaakkolammi, lampi Kuhmoisten Jyrkysenkulmalla
 Kaakkolammi, lampi Kuhmoisten Karklammella
 Kaakkolammi, lampi Kuhmoisten Kotakoskella
 Kaakkolammi, lampi Kuhmoisten Kylämässä
 Kaakkolammi, lampi Kuhmoisten Ouninpohjalla
 Kaakkolammi, lampi Kurun Keihäsjärvellä
 Kaakkolammi, lampi Kurun Vehmaanperällä
 Kaakkolammi, lampi Lopen Räyskälässä
 Kaakkolammi, lampi Mänttä-Vilppulassa
 Kaakkolammi, lampi Oriveden Hirtolahdella
 Kaakkolammi, lampi Oriveden Laasolassa
 Kaakkolammi, lampi Ruoveden Pohtiolla
 Kaakkolammi, lampi Tammelassa lähellä Tammelan kirkonkylää
 Kaakkolammi, lampi Tammelan Huuvalassa
 Kaakkolammi, lampi Tammelan Letkulla
 Kaakkolammi, lampi Tammelan Teurolla
 Kaakkolammi, lampi Tampereen Terälahdessa
 Kaakkolammi, lampi Tampereen Savonkylässä
 Kaakkolammi, lampi Tampereen Vehokylässä
 Kaakkolammi, lampi Tampereen Viitapohjalla
 Kaakkolammi, lampi Vesilahden Rämsöössä
 Kaakkolammi, lampi Ylöjärven Itä-Aureella

Kaakkolampi 
 Kaakkolampi, lampi Hankasalmen Armisvedellä
 Kaakkolampi, järvi Hirvensalmella
 Kaakkolampi, lampi Ikaalisissa
 Kaakkolampi, lampi Joutsan Humalapohjalla
 Kaakkolampi, lampi Joutsan Rutalahdella
 Kaakkolampi, lampi Joutsan Taka-Ikolassa
 Kaakkolampi, lampi Jyväskylän Huhtasuolla
 Kaakkolampi, lampi Jyväskylän Ritopohjassa
 Kaakkolampi, lampi Jyväskylän Saarenmaalla
 Kaakkolampi, lampi Jyväskylän Tikkakoskella
 Kaakkolampi, lampi Keuruun Koivumäessä
 Kaakkolampi, lampi Keuruun Pihlajavedellä
 Kaakkolampi, lampi Keuruun Pihlajaveden asemalla
 Kaakkolampi, lampi Keuruun Simsiössä
 Kaakkolampi, lampi Keuruun Tiusalassa
 Kaakkolampi, järvi Kinnulassa
 Kaakkolampi, järvi Kivijärvellä lähellä Lokakylää
 Kaakkolampi, järvi Konnevedellä lähellä Jouhtikylää
 Kaakkolampi, lampi Laukaan Ränssintaipaleella
 Kaakkolampi, lampi Lemillä
 Kaakkolampi, lampi Multian Housukoskella
 Kaakkolampi, lampi Multian kirkonkylässä
 Kaakkolampi, järvi Mäntyharjun Vekaranjärvellä
 Kaakkolampi, lampi Pertunmaalla
 Kaakkolampi, järvi Pihtiputaan Junganperällä
 Kaakkolampi, järvi Pihtiputaan Saaninkylässä
 Kaakkolampi, järvi Saarijärven Heinäpohjalla
 Kaakkolampi, lampi Toivakassa
 Kaakkolampi, lampi Valkeakoskella
 Kaakkolampi, järvi Viitasaarella lähellä Kalliojärveä
 Kaakkolampi, järvi Viitasaaren Kennäällä
 Kaakkolampi, lampi Ylöjärven Karjulassa
 Kaakkolampi, lampi Ylöjärven Kurussa
 Kaakkolampi, lampi Ähtärin Eläinpuistossa
 Kaakkolampi, lampi Ähtärin Mäkikylässä
 Kaakkolampi, lampi Ähtärin Tempakassa
 Kaakkolampi, lampi Äänekosken Liimattalassa
 Kaakkolampi, lampi Äänekosken Myllyperässä
 Iso Kaakkolampi, järvi Kannonkoskella lähellä Selänrantaa
 Pieni Kaakkolampi, järvi Kannonkoskella lähellä Selänrantaa.

Järvien täsmennyssivut
Idlib

Idlib (; myös Edlib tai Idleb) on kaupunki Syyrian luoteisosassa.
 Kaupunki on Idlibin maakunnan keskus. Vuoden 2004 väestönlaskennassa kaupungin väkiluku oli 98 791 asukasta.

Syyrian pääkaupunki on linnuntietä noin 270 kilometriä etelään, Aleppo noin 55 kilometriä koilliseen ja Turkin raja lähimmillään noin 25 kilometrin päässä lännessä.

Kaupunki sijaitsee Aleppon ja Latakian välissä. Se on tärkeä tekstiilituotannon keskus ja yksi Syyrian maataloustuotannon kärkialueita. Päätuotteisiin kuuluvat puuvilla, murot ja hiutaleet, oliivit, viikunat, viinirypäleet, tomaatit, seesami ja mantelit. Lisäksi kehruuteollisuutta ja oliiviöljyn puristamoja.

Maaliskuussa 2015 uutisoitiin islamistiryhmien muodostaman Jaish al-Fatahin vallanneen yhteistoimin strategisesti tärkeänä pidetyn Idlibin kaupungin. Sittemmin kaupungin hallinta on keskittynyt erityisesti Syyrian opposition sotilaalliselle järjestölle, Vapaan Syyrian armeijalle, joka onnistui häätämään Isisin joukot kaupungista. Järjestö oli vastaavasti ajanut Isisin helmikuussa 2015 pois Alepposta. Aikaisemmin al-Qaidaan liitetty Hay'et Tahrir al-Sham eli entinen al-Nusran rintama valtasi Idlibin Ahrar al-Sham-ryhmän taisttelijoiden vetäydyttyä kaupungista heinäkuussa 2017.

Lähteet

Aiheesta muualla

Abdallah Suleiman Ali: Jabhat al-Nusra competes with Ahrar al-Sham in Idlib (10.7.2015)  (al-monitor.com)

Syyrian kaupungit
Paraguayn evankelis-luterilainen kirkko

Paraguayn evankelis-luterilainen kirkko (Iglesia Evangélica Luterana del Paraguay) on luterilainen kirkko, joka toimii Paraguayssa. Kirkon jäsenmäärä on noin 4 000.

Historia 
Paraguayssa on toiminut luterilainen kirkko vuodesta 1938 lähtien. Se on koostunut lähinnä luterilaisista siirtolaisista. Virallisen aseman uskonnollisena yhdyskuntana se on saanut 1983.

Nykytilanne 
Kirkolla on 62 seurakuntaa, joissa on noin 4 000 jäsentä. Kirkko kuuluu Kansainväliseen luterilaiseen neuvostoon.

Lähteet  

Evankelis-luterilaiset kirkot
Paraguay
Kinnari (täsmennyssivu)

Kinnari tarkoittaa muun muassa seuraavia:

Kinnari, kaupunginosa Järvenpäässä
Kinnarin koulu, alakoulu Järvenpäässä
Kinnarin Pesis 2006, järvenpääläinen pesäpalloseura
Kinnarin pesäpallokenttä, pesäpallokenttä Järvenpäässä

Sukunimi 
Kinnari on suomalainen sukunimi, joka perustuu talonnimenä ja lisänimenä esiintyneeseen ruotsin sanaan skinnare, jonka merkitys on karvari.

Arvo Kinnari (s. 1943), ampumahiihtäjä
Pekka Kinnari (s. 1926), kirjailija ja merimies.

Katso myös 
Skinnari

Lähteet 

Luettelot henkilöistä sukunimen mukaan
Vertex

Vertex voi tarkoittaa:

Vertex, yhtye 
Vertex, suunnitteluohjelmisto
Verteksi, solmu matematiikassa
Kyle Dubas

Kyle Dubas (s. 29. marraskuuta 1985 Sault Ste. Marie, Ontario) on kanadalainen jääkiekkovaikuttaja. Heinäkuusta 2014 alkaen Dubas on toiminut NHL-seura Toronto Maple Leafsin apulaistoimitusjohtajana. Maaliskuussa 2018 Dubas nimettiin Maple Leafsin toimitusjohtajaksi. Hän toimi myös seuran farmijoukkueen, AHL:ssä pelaavan Toronto Marliesin toimitusjohtajana.

Dubasista tuli 20-vuotiaana kaikkien aikojen nuorin NHL:n pelaajayhdistyksen lisensoima pelaaja-agentti. Hän toimi agenttina neljä vuotta. Keväällä 2011 Dubas siirtyi OHL-seura Sault Ste. Marie Greyhoundsin toimitusjohtajaksi ollen sarjan historian toiseksi nuorin tehtävässään. Heinäkuussa 2014 Dubasista tuli NHL-seura Toronto Maple Leafsin apulaistoimitusjohtaja vain 28-vuotiaana. Toukokuussa 2018 Dubas nimettiin Toronto Maple Leafsin toimitusjohtajaksi.

Dubasin isoisä Walter Dubas valmensi 1960-luvulla Sault Ste. Marie Greyhoundsia.

Lähteet 

Kanadalaiset jääkiekkovaikuttajat
Vuonna 1985 syntyneet
Elävät henkilöt
Ihmeperhe 2

Ihmeperhe 2 () on jatko-osa vuonna 2004 valmistuneelle menestyselokuvalle Ihmeperhe. Elokuva sai ensi-iltansa 15. kesäkuuta 2018.  Elokuvan ohjauksesta ja käsikirjoituksesta vastasi jo elokuvan ensimmäisessä osassa vastaavissa tehtävissä toiminut Brad Bird.

Suomessa elokuva keräsi 225 421 katsojaa elokuvateattereissa vuonna 2018 ja oli vuoden kuudenneksi katsotuin elokuva.

Taustaa 
Huhtikuussa 2015 Brad Bird paljasti NPR:n haastattelussa palaavansa käsikirjoittamaan elokuvan jatko-osaa. Toukokuussa 2015 Bird vahvisti, että hänen seuraava työnsä tulisi olemaan Ihmeperheen jatko-osa, kun Tomorrowland-elokuva on ensin saatu valmiiksi. Bird myös totesi, ettei elokuva liiku enää suuresti aiemman supersankari-genren puolella vaan tulevassa elokuvassa korostuisi enemmän perhe. Bird on omin sanoin kertonut seuraavaa; "en usko tuollaisen idean olevan kiinnostuksen kohteena kovin kauaa. .... Minulle kiinnostavinta ei ikinä ollut supersankariosuus, vaan enemmänkin perhedynamiikka ja se miten supersankarin puuhat sopeutuvat siihen."

Äänirooleissa 

Suomenkielisen version käänsi Aki Heinlahti ja ohjasi Markus Bäckman.

Lähteet 

Vuoden 2018 yhdysvaltalaiset elokuvat
Disneyn animaatioelokuvat
Supersankarielokuvat
Yhdysvaltalaiset toimintakomediat
3D-elokuvat
IMAX-elokuvat
Psychobitches

Psychobitches on brittiläinen Sky Artsin tuottama sketsisarja, jonka on ohjannut Jeremy Dyson. Sarjassa jo edesmenneet todelliset tai fiktiiviset suurnaiset historiasta, Abrahamin vaimo Saarasta Joan Crawfordiin, käyvät nykyajassa psykiatrin (Rebecca Front) vastaanotolla pohtimassa edesottamuksiaan. 

Sarjan pilottijakso esitettiin kesäkuussa 2012 ja tämän jälkeen sarjasta on ilmestynyt kaksi tuotantokautta, ensimmäisessä viisi jaksoa, toisessa kuusi.

Pääosissa
Rebecca Front - psykiatri
Sharon Horgan - useita rooleja 
Samantha Spiro - useita rooleja 
Frances Barber - useita rooleja 
Selina Griffiths - useita rooleja 
Katy Brand - useita rooleja
Morgana Robinson - useita rooleja 
Seb Cardinal - useita rooleja 
Dustin Demri-Burns - useita rooleja 
Julia Davis - useita rooleja
Michelle Gomez - useita rooleja

Lähteet

Aiheesta muualla
 Uusitorppa, Harri: Kuolleet suurnaiset pääsevät irti terapeutin vastaanotolla Helsingin Sanomat 22.9.2015
 Virallinen sivusto
Brittikomediat
Sketsisarjat
Agía Triáda (Iraklion)

Agía Triáda (; myös Hagia Triada) on minolaisaikaisen asutuksen arkeologinen kohde Kreetan saarella Kreikassa. Se sijaitsee Faistóksen kunnassa linnuntietä noin kaksi kilometriä luoteeseen Faistoksen minolaisaikaisesta palatsialueesta. Alue on saanut nykyisen nimensä lähellä sijaitsevasta Pyhän Kolminaisuuden (Agía Triáda) kirkosta ja samannimisestä entisestä kylästä. Paikan minolaisaikaista nimeä ei tunneta.

Historia 

Agía Triádan paikka on ollut asuttu viimeistään 2000-luvulla eaa. Paikan merkittävin rakennus, kuninkaallinen ”huvila” tai pikkupalatsi, rakennettiin noin 1600 eaa. ja se tuhoutui 1400-luvulla eaa. Tutkijat ovat ajatelleet, että huvila olisi ollut Faistoksen kuninkaan eräänlainen kesäasunto. Sen raunioille rakennettiin mykeneläiselle kulttuurille tyypillinen megaron 1300-luvulla eaa. ja se oli käytössä 1100-luvulle eaa. Sen pohjoispuolelle kehittyi kauppapaikka ja eräänlainen ”agora”. On mahdollista, että tuona aikana alueen hallinto oli siirretty Agía Triádaan.

Mykeneläisaikaisissa lineaari-B-kirjoituksissa paikan mahdollinen nimi esiintyy muodossa da-wo. Varhaisemmissa minolaisissa lineaari-A-kirjoituksissa esiintyy osin epäselvä DA-U-*49, joka saattaa viitata samaan paikkaan.

Geometrisella kaudella 700-luvulla eaa. paikka oli kulttipaikkana. Hellenistisellä kaudella paikalle rakennettiin Zeus Belkhanokselle omistettu pyhäkkö. Venetsialaisvallan aikana 1300-luvulla paikalle pystytettiin puolestaan Pyhälle Georgiokselle (Ágios Geórgios) omistettu kirkko.

Agía Triádan arkeologiset kaivaukset alkoivat vuonna 1902. Nykyisin osa raunioista on katettu. Rakennusten lisäksi alueelta on löydetty paljon merkittäviä esineitä sekä muun muassa merkittävä joukko lineaari-B-tauluja.

Kohteet

Kuninkaallinen huvila

Niin kutsuttu kuninkaallinen huvila muistuttaa minolaisen ajan tyypilliä palatseja, kuten Knossoksen ja Faistoksen palatseja, mutta on niitä pienempi. Rakennuksessa on ollut kaksi L-kirjaimen muotoista siipeä ja muun muassa sisäpiha, portaikkoja ja katettuja pylväikkötiloja, pyhäkkö-, työpaja- ja säilytystiloja, sekä valokuilu. Rakennus on ollut koristeltu lukuisin seinämaalauksin.

Hautausmaa

Hautausmaalla on kaksi varhaisminolaisen kauden tholos-hautaa eli pyöröhautaa noin ajalta 3000–2300 eaa., sekä myöhäisminolaiselta kaudelta peräisin olevia kammiohautoja noin 1300-luvulta eaa. Ruumiit oli haudattu sarkofageihin. Hautausmaalta on löydetty muun muassa tunnettu koristeellinen Agía Triádan sarkofagi, joka on esillä Iraklionin arkeologisessa museossa. Se yhdistelee minolaista ja mykeneläistä tyyliä.

Megaron

Mykeneläisaikaisen megaronin jäänteet ovat huvilan varastotilojen päällä.

Asutus ja agora

Paikalle mykeneläisaikana muodostunut asutus ja kauppapaikka sijaitsevat kuninkaallisen huvilan koillispuolella. Agora toimi kokoontumispaikkana. Sitä reunustaa pitkä stoa eli pylväskäytävä, sekä lukuisia kauppatiloja ja megaron-tyylisiä rakennuksia.

Pyhän Yrjön kirkko

Pyhän Yrjön bysanttilainen kirkko sijaitsee kuninkaallisen huvilan sisäpihalla. Se on koristeltu ajalle tyypillisin seinämaalauksin.

Lähteet

Aiheesta muualla 

Faistós
Minolaiset kohteet Kreetalla
Papillon

Papillon voi tarkoittaa ainakin seuraavia:

 papillon, pieni ranskalais-belgialainen koirarotu
 Vanki nimeltä Papillon (Papillon), Henri Charrièren romaani vuodelta 1969
 Papillon, Charrièren romaaniin perustuva yhdysvaltalainen elokuva vuodelta 1973
 Papillon, elokuvan uudelleenfilmatisointi vuodelta 2017
 Perhonen (Le Papillon), Philippe Muylin ohjaama ranskalainen elokuva vuodelta 2002.
Agía Eiríni (Kéa)

Agía Eiríni (; myös Agía Iríni) on pronssikautisen kykladisen kulttuurin aikaisen asutuksen arkeologinen kohde Kéan saarella Kreikassa. Se sijaitsee saaren pohjoisosassa lähellä Vourkárin kylää. Paikka on saanut nykyisen nimensä siellä sijaitsevasta Pyhällä Irenelle (Agía Eiríni) omistetusta kirkosta. Paikan muinaista nimeä ei tunneta.

Agía Eiríni on yksi Egeanmeren saarten merkittävimpiä esihistoriallisia kohteita. Asutus on syntynyt viimeistään neoliittisen kivikauden lopulla noin 3000 eaa. ja se on ollut käytössä noin vuoteen 1450 eaa., jolloin se tuhoutui suuressa maanjäristyksessä. Asutuksella on ollut käytössään suojaisa satama. Keramiikkalöytöjen perusteella asutus on harjoittanut laajaa kauppaa Egeanmeren alueella ja on se ollut kiinteissä yhteyksissä sekä Kreetan minolaisen kulttuurin että Manner-Kreikan kanssa. Agía Eirínin arvellaan toimineen yhdyslinkkinä minolaisen ja mantereen mykeneläisen kulttuurin välillä 1700-luvulta eaa. lähtien.

Alueen järjestelmälliset arkeologiset kaivaukset alkoivat vuonna 1960. Niitä on suorittanut American School of Classical Studies at Athens. Alueelta on löydetty varhaiskykladisia rakennuksia noin ajalta 2500–2000 eaa. Keskiseltä pronssikaudelta noin vuosilta 2000–1600 eaa. on säilynyt linnoitusrakennelmia sekä temppelin jäänteet. Suurimpiin rakennuksiin kuuluu minolainen ”kartano” (joskus nimellä ”palatsi”). Temppeli sijaitsi hieman erillään asutuksesta. Se on osa rakennusta, jonka koko on noin 23 x 6 metriä. Kyseessä on yksi ensimmäisiä löydettyjä minolaisen ajan temppeleitä, mikä on osaltaan osoittanut vääräksi sen aiemman luulon, ettei minolaisilla olisi ollut erillisiä suuria temppeleitä.

Tutkimus on osoittanut, että Agía Eirínin temppeli on ollut jatkuvassa käytössä asutuksen tuhon jälkeen jopa tuhat vuotta. Se oli rakennettu noin vuonna 1400 eaa., korjattu uuden maanjäristyksen jälkeen noin vuonna 1200 eaa., ja ollut käytössä aina hellenistiselle ajalle (noin 300 eaa.) saakka. Paikalta löydetyssä antiikin aikaisessa votiivikirjoituksessa temppelin kohteeksi mainitaan Dionysos. Tämä osoittaa jatkuvuutta minolais-mykeneläisen ja antiikin kreikkalaisen uskonnon välillä. Erikoista on myös se, ettei Kéa muutoin ole ollut merkittävä keskus antiikin aikana. Temppeliä lukuun ottamatta paikka on ollut antiikin aikana vain pienimuotoisessa käytössä.

Temppelistä on löydetty muun muassa noin kahdenkymmenen naispuolisen terrakottapatsaan (korai) jäänteitä sekä taidokkaita keramiikka- ja käsityöesineitä. Patsaiden on arveltu esittävän joko jumalattaria tai (tanssivia) papittaria. Löydökset ovat Ioulídan arkeologisessa museossa.

Lähteet 

Kéa
Minolaiset arkeologiset kohteet
Anthony Powell

Anthony Powell voi tarkoittaa ainakin seuraavia:

 Anthony Powell (1905–2000), brittiläinen kirjailija
 Anthony Powell (s. 1935), brittiläinen Oscar-palkittu puvustaja.
Nuorten Keskus

Nuorten Keskus oli 1905 perustettu kristillisten nuorisojärjestöjen keskusliitto. Sen nimi oli 1917–1962 Suomen Nuorten Kristillinen Liitto ja 1963–1969 Kirkon Nuoriso. Sen tehtävänä oli tukea muun muassa seurakuntien nuorisotyötä.

1.1.2017 alkaen Nuorten Keskus on yhdistynyt PTK - Poikien ja tyttöjen keskuksen ja Seurakuntien lapsityön keskuksen kanssa Nuori kirkko ry:ksi.

Talous

Rahoitus

Lähteet

 Suomalaiset kristilliset järjestöt‎
Suomalaiset nuorisojärjestöt
Manfred Björkquist

Manfred Björkquist (22. kesäkuuta 1884, Norringsjö, Gideå – 23. marraskuuta 1985 Sigtuna, Ruotsi) oli ruotsalainen maallikko, Sigtunasäätiön johtaja, kansanopistomies, sekä myöhemmin pappi ja Tukholman piispa.

Björkqusit opiskeli semiittisiä kieliä, filosofiaa ja pedagogiikkaa Upsalan yliopistossa ja suoritti filosofian lisensiaatin tutkinnon 1909. Hän oli vuosina 1917–1942 perustamansa Sigtunasäätön sen kansanopiston ja kansankorkeakoulun johtaja. Björkquist oli keskeinen hahmo Sigtuna-säätiön (Sigtunastiftelsen), sen kansankorkeakoulun sekä Sigtunan humanistisen koulun (Sigtunastiftelsens Humanistiska Läroverk) perustamisessa ja oli samalla nuorkirkkoliikkeen ja kristillisen kulttuuriliikkeen keskeisiä hahmoja. Sigtunasäätiön tarkoituksena oli toimia nuorkirkkoliikkeen keskuksena sekä luoda paikan, jossa kirkollinen elämä ja kulttuurielämä voisivat kohdata avoimessa ilmapiirissä.

Björkquist valittiin vuonna 1942 toimintansa aloittaneen Tukholman hiippakunnan ensimmäiseksi piispaksi. Piispanvaalissa eniten ääniä saivat Visbyn piispa Torsten Ysander, Linköpingn piispa Tor Andræ ja Strängnäsin piispa Gustaf Aulén. Kun näihin annettuihin ääniin lisättiin Tuomiokapitulissa annettu äänet, olivat Aulén ja Björkquist saaneet yhtä monta ääntä. Kolmannesta ehdokassijasta jouduttiin siten arpomaan, arpa suosi Björkqvistiä ja hallitus nimitti hänet Tukholman piispaksi vaikka hän ei ollut pappi. Kuitenkin hän otti vastaan pappsivihkimyksen muutamaa viikkoa ennen piispaksi vihkimistä, joka tapahtui 29. marraskuuta 1942 Upsalan tuomiokirkossa. Hän oli saanut Lundin yliopiston teologian kunniatohtorin arvon 1923.

Hänen laaja kirjallinen toimintansa oli tyyliltään usein aforistista.

Lähteet 

Ruotsin kirkon piispat ja arkkipiispat
Yli satavuotiaiksi eläneet ruotsalaiset
Vuonna 1884 syntyneet
Vuonna 1985 kuolleet
Tukholman hiippakunta
Martynas Pocius

Martynas Pocius (s. 28. huhtikuuta 1986 Vilna, Liettuan SNT, Neuvostoliitto) on liettualainen koripalloilija.

Heittävänä takamiehenä tai pienenä laitahyökkääjänä pelaava Pocius on voittanut pelaajaurallaan Espanjan mestaruuden ja cupin, Liettuan mestaruuden sekä Baltian liigan mestaruuden.

Liettuan maajoukkueessa Pocius on voittanut pronssia vuoden 2010 MM-kilpailuista ja EM-hopeaa Sloveniasta 2013. Kesäolympialaisissa hän sijoittui Liettuan joukkueessa kahdeksanneksi Lontoossa 2012.

Lähteet 
 Marty Pocius Bio, Stats and Results  Olympics at Sports-Reference.com 
 Martynas Pocius Europe Stats Basketball-Reference.com 
 Profiili archive.fiba.com 
 Profiili euroleague.net 
 Martynas Pocius basketball profile eurobasket.com 
 Martynas Pocius acb.com

Viitteet

Aiheesta muualla 

Liettualaiset koripalloilijat
Vuonna 1986 syntyneet
Elävät henkilöt
Keskinäinen ymmärrettävyys

Keskinäinen ymmärrettävyys tarkoittaa toisilleen sukua olevien kielten tai murteiden välistä suhdetta, jossa yhden kielen tai murteen puhuja ymmärtää myös toista sukulaiskieltä tai murretta sitä erikseen opiskelematta. Kielen määritelmä on enemmän sosiaalinen kuin tieteellinen, eikä kieliä tai murteita voida erottaa toisistaan pelkän keskinäisen ymmärrettävyyden perusteella. Esimerkiksi ruotsia ja norjaa pidetään erillisinä kielinä, vaikka ne ovat keskinäisesti ymmärrettäviä, kun taas joitakin saksan murteita pidetään saman kielen murteina, vaikka niiden keskinäinen ymmärrettävyys on huono.

Lähteet 

Kielitiede
Laamat

Laamat (Lama) on kamelien heimoon kuuluva sorkkaeläinsuku. Sukuun kuuluvuia lajeja ovat laama (Lama glama) ja guanako (Lama guanicoe), jota pidetään joskus laaman alalajina. Lisäksi alpakan on aiemmin katsottu kuuluvan laamojen sukuun, mutta nykyään se luokitellaan sukuun Vicugna.

Lähteet

Aiheesta muualla
Tätä et tiennyt laamasta – 5 outoa faktaa Andeilta Suomeen kotoutuneesta vartijaeläimestä Yle, 2021
Sorkkaeläimet
Sienna Skies

Sienna Skies on vuonna 2006 Sydneyssä, Australiassa perustettu kokeellista Post-Hardcorea soittava yhtye.

Historia

Perustaminen ja EP:n Where Joy Exists Despair Beckons -tuottaminen 
Sienna Skies -yhtyeen vuonna 2006 perustivat Michael Sankey sekä Nick Musgrave. Ensimmäinen virallinen kokoonpano koostui vokalisti Steve Faullista, kosketinsoittaja Matt Wellsistä, basisti Josh Wadesta, rumpali Luke Ziomekista sekä perustajajäseninä toimineista kitaristeista.Viiden kappaleen EP 'Where Joy Exists Despair Beckons' ilmestyi vuosi yhtyeen perustamisen jälkeen. Albumi rahoitettiin jäsenten omasta toimesta. EP:n julkaisun jälkeen yhtye lähti kiertueelle Australian itärannikon kautta aina Uuteen-Seelantiin saakka. Yhtye esiintyi keikoilla yhdessä mm. Family Force 5, Blessed by a Broken Heart, Haste the Day, Deez Nuts sekä The Amity Affliction -yhtyeiden kanssa.

Diskografia

EP:t 
 Where Joy Exists, Despair Beckons (2007)

Albumit 
 Truest of Colors (2009)
 The Constant Climb (2012)
 Seasons (2014)
 A Darker Shade of Truth (2016)

Linkit 
 Sienna Skies virallinen Facebook-sivu

Lähteet 

Australialaiset yhtyeet
Metalcore-yhtyeet
Post-hardcore-yhtyeet
Lindahl

Lindahl on muun muassa seuraavien henkilöiden sukunimi

 Anders Lindahl (s. 1987), suomalainen keskimatkojen juoksija
 Anna Lindahl (s. 1991), suomalainen käsipalloilija
 Berndt Lindahl (1894–1975), suomalainen näyttelijä
 Cathrine Lindahl (s. 1970), ruotsalainen curlingpelaaja
 Emil Lindahl (1892–1937), suomalainen työläiskirjailija
 Erno Lindahl (s. 1944), suomalainen muusikko, säveltäjä ja sanoittaja, Ernos-yhtyeen perustaja
 Hedvig Lindahl (s. 1983), ruotsalainen jalkapallomaalivahti
 Jacob Lindahl (s. 1974), ruotsalainen pöytäjääkiekkoilija
 Kai Curry-Lindahl (1917–1990), ruotsalainen eläintieteilijä ja luonnonsuojelija
 Karl Lindahl (1874–1930), suomalainen arkkitehti
 Margaretha Lindahl (s. 1974), ruotsalainen curlingpelaaja ja maailmanmestari
 Marita Lindahl (1938–2017), suomalainen Miss Maailma 1957
 Markus Lindahl (s. 1975), suomalainen pikajuoksija
 Nick Lindahl (s. 1988), australialainen tennispelaaja
 Sven Lindahl (s. 1937), ruotsalainen televisiotoimittaja, säveltäjä ja sanoittaja
 Tomas Lindahl (s. 1938), ruotsalainen biologi, Nobelin kemianpalkinnon saaja.
Kšyštof Lavrinovič

Kšyštof Lavrinovič (, s. 1. marraskuuta 1979 Vilna, Liettuan SNT, Neuvostoliitto) on liettualainen maan puolalaisvähemmistöön kuuluva koripalloilija. Hänen kaksoisveljensä Darjuš Lavrinovič on myös koripalloilija.

Sentterinä tai isona laitahyökkääjänä pelaava Lavrinovič on voittanut pelaajaurallaan muun muassa Italian mestaruuksia, Italian cup-mestaruuksia ja supercup-mestaruuksia.

Liettuan maajoukkueessa Lavrinovič voitti Euroopan mestaruuden Ruotsista 2003, EM-hopeaa Sloveniasta 2013 ja EM-pronssia Espanjasta 2007. Hän edusti maata myös useissa muissa arvokilpailuissa. Kesäolympialaisissa hän sijoittui Liettuan joukkueessa neljänneksi Ateenassa 2004 ja Pekingissä 2008.

Lähteet 
 Kšištof Lavrinovič Bio, Stats and Results  Olympics at Sports-Reference.com 
 Kšištof Lavrinovič Europe Stats Basketball-Reference.com 
 Profiili archive.fiba.com 
 Profiili euroleague.net 
 Ksistof Lavrinovic basketball profile eurobasket.com 
 Ksystof Lavrinovic acb.com

Viitteet

Aiheesta muualla 

Liettualaiset koripalloilijat
Vuonna 1979 syntyneet
Elävät henkilöt
Tuulensuu

Tuulensuu voi tarkoittaa ainakin seuraavia:

 Tuulensuun talo, rakennus Hämeenkadun varressa Tampereella
 Ateljeetalo Tuulensuu, Arvo Kanasen rakennuttama vierasateljee Viitasaarella
 Tuulensuu, Tuulensuun talossa vuonna 1929 aloittanut elokuvateatteri, jonka nimi vaihtui 1939 Kino-Palatsiksi
 Tuulensuu, Arenan talossa Helsingin Hakaniemessä ennen toiminut elokuvateatteri
 Tuulensuu sukunimenä:
 Jussi Tuulensuu, päätoimittaja
 Tuulensuu kirjailijanimenä:
 K. J. Tuulensuu, oik. K. J. Virtanen (1885–1949), näytelmäkirjailija
 Unti Tuulensuu, oik. Impi Varsila (1907–1987), nuortenkirjailija
Parko

Parko on seuraavien henkilöiden sukunimi:
 Kaija Parko, äidinkielenopettaja ja oppikirjojen tekijä
 Severi Parko, kuvataidekriitikko ja taideteollisen korkeakoulun professori
 Tommi Parko, opettaja ja muusikko
Frans Jousi

Frans Oskar Jousi (26. toukokuuta 1890 Tampere – 17. marraskuuta 1931 Tampere) oli suomalainen rakennusmestari joka suunnitteli 1920-luvulla useita rakennuksia tamperelaiselle Osuusliike Voimalle.

Frans Jousi valmistui Tampereen teollisuuskoulusta vuonna 1915. Hän työskenteli sitten piirtäjänä Uudenmaan läänin maanviljelysseuran, arkkitehti Georg Schreckin ja rakennusmestari Heikki Tiitolan palveluksessa. Vuodesta 1920 alkaen Jousi oli Osuusliike Voiman rakennustoimiston johtajana ja liikkeen kiinteistöjen isännöitsijänä. 

Jousi suunnitteli 1920-luvulla Tampereelle useita punatiilisiä pelkistettyä klassismia edustavia rakennuksia. Jousen suunnittelemista rakennuksista tunnetuin on vuonna 1920 Tammelantorin itälaitaan valmistunut Tammelan Voiman nelikerroksinen asuin- ja liiketalo.

Rakennuksia 
 Osuusliike Voiman liike- ja asuinrakennus, Epilä, Tampere, 1919 
 Tammelan Voiman asuin- ja liiketalo, Tammelantori, Tampere, 1920 
 Metodistikirkon talo, Lapintie 4, Tampere, 1921
 Osuusliike Voiman liike- ja asuinrakennus, Siuro, 1921 
 Osuusliike Voiman leipomo, Tampere 
 Mäntän Osuuskaupan talo, Mänttä 1924 
 Osuusliike Voiman keskusvarasto, nyk. Hotelli Villa, Sumeliuksenkatu 14, Tampere, 1926 
 Asunto Oy Kastinlinna, Lapintie 26, Tampere, 1927 
 Asunto Oy Ilomäentie 2, Tampere, 1928 
 Asunto Oy Kyttälä, Aleksanterinkatu 33, Tampere, 1920

Lähteet

Aiheesta muualla 
 Frans Jousi Arjenhistoria.fi:ssä

Suomalaiset rakennusmestarit
Vuonna 1890 syntyneet
Vuonna 1931 kuolleet
Kansojen demokraattinen puolue (Turkki)

Kansojen demokraattinen puolue  (, HDP; ) on turkkilainen vasemmistopuolue. Vuonna 2012 perustetun puolueen puheenjohtajat ovat Selahattin Demirtaş ja Figen Yüksekdağ. Puolue sai kesäkuun 2015 parlamenttivaaleissa 13 prosentin äänisaaliin, ylittäen parlamenttiin vaadittavan 10 prosentin äänikynnyksen.

Marraskuussa 2016 Turkin hallitus pidätti HDP:n johdon ja kansanedustajia.

Lähteet

Aiheesta muualla 

Turkkilaiset puolueet
Reidar Aulie

Reidar Aulie (13. maaliskuuta 1904 Oslo – 1977) oli norjalainen taidemaalari, voimakkaan kolorismin edustaja. Aulie kuvasi suurkaupungin köyhälistöä ja miehitysajan koettelemuksia. Näille hänen töilleen on ominaista omaperäinen, dramaattinen, mielikuvituksekas, sekä huumorin että ironian sävyttämä näkemys. Hän teki myös seinämaalauksia mm. Oslon raatihuoneeseen sekä kuvitti lastenkirjoja sekä työskenteli taide-arvostelijana ja Arberjderbladetin piirtäjänä.

Lähteet 

Norjalaiset taidemaalarit
Vuonna 1904 syntyneet
Vuonna 1977 kuolleet
Joensuun kaupunginvaltuusto

Joensuun kaupunginvaltuusto on Joensuun ylin päättävä elin. Valtuusto kokoontuu Joensuun kaupungintalossa sijaitsevassa kaupunginteatterin salissa. 

Kaupunginvaltuustossa on 59 valtuutettua. Kaupunginvaltuuston puheenjohtaja on Juha Mustonen.

Vuoden 2017 vaaleissa äänestysprosentti oli 52,6 %. Suurin puolue oli sosiaalidemokraatit, joka sain 15 paikkaa. Keskusta sai 12 paikkaa, kokoomus ja vihreät kumpikin 9 paikkaa,  vasemmistoliitto 6, perussuomalaiset 5  ja kristillisdemokraatit kolme paikkaa.

Lähteet 

Suomen kunnanvaltuustot
Joensuu